Petition to a Logistes
Material: papyrus
Place: Oxyrhynchites
Categories: Eingabe
das Erbe in Form von Besitz ist zwei Frauen weggenommen worden
Φλαο[υίῳ] Σαραποδώρῳ  λογιστῇ  Ὀξυρυγχίτου 
παρὰ Αὐρ[ηλίω]ν Κυρίλλας καὶ Μάρθας ἀμφοτέρων ἐκ πατρὸς Κάστορος ἀπὸ τῆς ἀυτῆς 
πόλεως. [Γέ]μελλος υἱός ἐστιν Ῥόδωνος ὄντος θείου ἡμῶν πρὸς πατρὸς, 
ὃς μέλλων τελευτᾶν τὰ καταλειφθέντα ὑπʼ αὐτοῦ πράγματα εἰσ.σεν ὑπὸ τὴν 
ἐξουσίαν Ἀμμωνίου τινός, ἀποτακτικοῦ, κατὰ μητέρα θείου αὐτοῦ τυγχάνοντος, 
παρακελε[υ]όμενος μὴ διʼ ὄχλου ἡμᾶς αὐτῷ γίγνεσθαι. συμβέβηκεν δὲ τὸν αὐτὸν 
Ἀμμώνιον ἀποτακτικὸν ὄντα οὐ μετʼ οὐ πολὺ ἐκ τῶν ἀνθρώπων ἀπελθεῖν. 
τὰ δὲ τοῦ προειρημένου Γεμέλλου πράγματα ἡμῖν ἀνῆκεν ταῖς ἐκ τοῦ πατρικοῦ γένους 
τυγχανούσαις. ἐπεὶ οὖν οὔτε βουλημάτιον ὁ Ἀμμώνιος συνεστήσατο 
οὔτε [ἀ]πέδειξεν κληρονόμους, ἀποτακτικὸς δὲ ὢν ἐτελεύτα τὸν βίον, 
ἀλλʼ Ἄμμων τις ταῦτα τὰ μὴ ἀνήκοντα αὐτῷ πράγματα μὴ ὢν κληρονόμος 
κατέχει πρὸς βίαν, διὰ τοῦτο ἀξιοῦμεν τὴν σὴν ἐμμέλιαν ὥστε κελεῦσαι τὸν 
αὐτὸν Αμμωνα παραστῆναι καὶ καταναγκασθῆναι, μὴ ὄντα υἱὸν τοῦ Ἀμμωνίου 
[μηδὲ κληρον]όμο[ν] ἀποδοῦναι ἡμῖν τὰ τοῦ Γεμέλλου πράγματα ταῖς οὔσαις 
[ἐκ τοῦ πατρι]κοῦ αὐτοῦ γένους ἵνα δυνηθῶμεν ἐκ τῆς σῆς βοηθείας μηδεμίαν 
[περιγραφὴν ὑπομ]ένειν.   
[ Αὐρήλιαι Κυ]ρίλλα καὶ Μάρθα ἐπιδεδώκαμεν. Αὐρήλιος Θεόδωρος Θωνίου 
[ἔγραψα ὑπὲρ αὐ]τῶν γράμματα μὴ εἰδυειῶν.